paragraph_text: Kod potpuna gladovanja organizam mora trošiti svoje rezerve, u prvom redu mast u potkožnom tkivu i ugljikohidrate (glikogen) iz jetre i mišića, a kasnije i vlastite bjelančevine. Tako masno tkivo čovjeka može kod potpuna gladovanja izgubiti do 93 % svoje težine, jetra 62 % – 71 %, mišići 34 % – 45 %, koža, bubrezi i pluća 22 % – 33 %, a mozak i srce najviše 3 %. Organizam izgubi i znatan dio svojih soli, a ponešto se mijenja i sastav krvi.